section_heading: NHA/NHL protiv konkurentskih natjecanja (1915. — 1926.)
paragraph_text: Povjerenik Stanleyjeva kupa, Emmett Quinn, pisao je predsjedniku NHA-a u ožujku 1914. kako su i ostali povjerenici složni oko ideje da vodstva triju profesionalnih natjecanja (NHA, PCHA i MaPHL) sama preuzmu organiziranje borbi za Kup. Pošto je Allanov kup već uspostavljen kao nagrada najboljoj amaterskoj momčadi Kanade, reputacija Stanleyjeva kupa počela je ovisiti o najboljim profesionalnim ligama. Nakon što se američka momčad Portland Rosebudsa priključila PCHA-u 1914., povjerenici su otvorenim pismom javnosti obznanili kako je Stanleyjev kup postao namijenjen najboljoj svjetskoj, a ne samo kanadskoj, momčadi. Dvije godine poslije, Portland je nastupio u izravnom ogledu za Kup kao prva momčad izvan Kanade u povijesti. Seattle Metropolitans postali su 1917. godine prvom američkom momčadi koja je osvojila Kup.<ref>[http://www.legendsofhockey.net/LegendsOfHockey/jsp/SilverwareTrophyWinner.jsp?tro=STC&year=1916-17 Seattle Metropolitans, 1917. — hhof.com] NHL je zatim nastao prije početka sljedeće sezone.